

 **ΕΛΛΗΝΙΚΗ ΔΗΜΟΚΡΑΤΙΑ**

**Μυτιλήνη 09-02-2018**

**Αριθμ. Πρωτ. 57**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ ΚΑΙ Δ/ΘΜΙΑΣ**

 **ΕΚΠΑΙΔΕΥΣΗΣ ΒΟΡΕΙΟΥ ΑΙΓΑΙΟΥ**

**Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΛΕΣΒΟΥ**

**5ο ΓΕΝΙΚΟ ΛΥΚΕΙΟ ΜΥΤΙΛΗΝΗΣ**

 **«ΒΕΝΙΑΜΙΝ Ο ΛΕΣΒΙΟΣ»**

Ταχ. Δ/νση : Μούρα 10

81100 ΜΥΤΙΛΗΝΗ

Πληροφορίες: Βαμβακίτου Σταυρούλα

Τηλέφωνο :22510-27727

Φαξ :22510-45514

e-mail : mail@5lyk-mytil.les.sch.gr

 **ΘΕΜΑ: «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΡΑΓΜΑΤΟΠΟΙΗΣΗ ΣΧΟΛΙΚΗΣ ΕΚΔΡΟΜΗΣ ΣΕ ΠΑΤΡΑ - ΑΘΗΝΑ»**

**ΣΧΕΤ: Αριθμ. 33120/ΓΔ4 Υ.Α (ΦΕΚ 681/τ. Β΄/6 -3- 2017)**

 Το σχολείο μας, στα πλαίσια πολιτιστικού προγράμματος που εκπονεί με τίτλο **«Κινηματογραφική** **Λέσχη 5ου ΓΕΛ»,** προτίθεται να πραγματοποιήσει μία **τετραήμερη εκδρομή –Πέμπτη πρωί έως και Κυριακή βράδυ-** εντός των ημερομηνιών **19-22/4/2018** και εναλλακτικά 26-29/4/2018**.** Μας ενδιαφέρει **η οικονομικότερη προσφορά** σε μία από τις δύο ημερομηνίες.

Ως προορισμός ορίζεται **η Πάτρα** **(δύο διανυκτερεύσεις** στην αρχή της εκδρομής) και στη συνέχεια η **Αθήνα (μία διανυκτέρευση**).

Το πρόγραμμα περιλαμβάνει **εκδρομή προς Αρχαία Ολυμπία**.

Θα συμμετάσχουν περίπου **29 μαθητές** και  **3 συνοδοί** **καθηγητές.**

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ**

* 1. Επιθυμητός τρόπος μετάβασης **αεροπορικώς την Πέμπτη με Aegean με την πτήση 6:50 πρωινή** και επιστροφή **την Κυριακή βράδυ από Αθήνα με την πτήση των 20:40** (μεγάλα αεροπλάνα)**.**
	2. Ξενοδοχεία τουλάχιστον **τριών αστέρων** και στην ιδανική περίπτωση **τεσσάρων αστέρων.**
	3. Επιπλέον καλό είναι να μας δοθούν δύο τιμές, μία με πρωινό και μία με ημιδιατροφή.
	4. Τα ξενοδοχεία τα οποία θα προταθούν, ένα ή περισσότερα, να αναφέρονται ονομαστικά.
	5. Όλα τα δωμάτια να βρίσκονται συγκεντρωμένα στο ίδιο κτίριο και να προσδιορίζεται η κατηγορία του καταλύματος.
	6. Μεταφορά με τουριστικό λεωφορείο **καινούργιο (τελευταίας πενταετίας)** με κλιματισμό, μουσική, μικροφωνική εγκατάσταση, φαρμακείο, ζώνες ασφαλείας το οποίο θα πληροί τις νόμιμες προϋποθέσεις κυκλοφορίας.
	7. Το λεωφορείο θα είναι στη διάθεση των μαθητών **κάθε ημέρα καθ΄ όλη τη διάρκεια της,** στις περιηγήσεις-ξεναγήσεις εντός και εκτός πόλεως**, όσο και στις βραδινές εξόδους.**
	8. Ύπαρξη ομαδικής ασφαλιστικής κάλυψης για όλους τους μαθητές και τους συνοδούς καθηγητές.
	9. Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα, τρίκλινα) τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας, καθώς και επιβεβαίωση της ναυτιλιακής ή αεροπορικής εταιρείας για την κράτηση των εισιτηρίων..

Προκειμένου και σύμφωνα με την κείμενη νομοθεσία να επιλεγεί το ταξιδιωτικό γραφείο που θα οργανώσει την εκπαιδευτική εκδρομή, παρακαλούμε να μας αποστείλετε - σε περίπτωση που ενδιαφέρεστε – **μέχρι την Παρασκευή 16/2/2018 και ώρα 12:.00 στο σχολείο (ταχυδρομικώς ή με οποιοδήποτε άλλο τρόπο**) κλειστή προσφορά.

Θα πρέπει να αναφέρεται **η τελική συνολική τιμή της εκδρομής και η επιβάρυνση ανά μαθητή, όπως προαναφέρθηκε α. με πρωινό και β. με ημιδιατροφή.**

 Εκπρόθεσμες προσφορές δεν θα ληφθούν υπόψη.

Με την προσφορά θα πρέπει να υπάρχει και υπεύθυνη δήλωση ότι το πρακτορείο διαθέτει ειδικό σήμα λειτουργίας ,το οποίο βρίσκεται σε ισχύ.

Οι προσφορές θα ανοιχτούν όπως προβλέπει ο νόμος την ίδια μέρα ενώπιον επιτροπής καθηγητών, αντιπροσώπων των μαθητών και του Συλλόγου Γονέων και Κηδεμόνων.

Το σχολείο θα επιλέξει την προσφορά που θα εγγυάται την ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής και ΠΡΟΣΙΤΗ στις τιμές. Η παλαιότητα των λεωφορείων θα ληφθεί υπόψη στην αξιολόγηση των προσφορών και για το λόγο αυτό να μας αναφέρετε το χρόνο πρώτης κυκλοφορίας του λεωφορείου που θα χρησιμοποιηθεί στην εκδρομή.

 Η Διευθύντρια

 **Βαμβακίτου Σταυρούλα**